ლუიჯი მანჯონე

ლუიჯი ნიკოლას მანჯონე (ინგლ. Luigi Nicholas Mangione ; დ. 6 მაისი, 1998, ტაუსონი, აშშ) — ამერიკელი, რომელიც ეჭვმიტანილია ბრაიან ტომპსონის, UnitedHealthcare-ის აღმასრულებელი დირექტორის მკვლელობაში.

ტომპსონს ესროლეს ნიუ-იორკში 2024 წლის 4 დეკემბერს. ეროვნული მასშტაბით ძებნის შემდგომ, მანჯონე დააკავეს და დააპატიმრეს პენსილვანიის ქ. ალტუნაში, სროლიდან ხუთი დღის შემდეგ.  ხელისუფლებამ განაცხადა, რომ როდესაც ის დააკავეს, მას თან ჰქონდა 3D-ბეჭდვითი პისტოლეტი და 3D-ბეჭდვითი დამხშობი, რომელიც შეესაბამებოდა თავდასხმაში გამოყენებულ შეიარაღებას; მოკლე წერილი, რომელიც აკრიტიკებს ამერიკის ჯანდაცვის სისტემას; პასპორტი; და თაღლითური პირადობის მოწმობები, მათ შორის ერთ-ერთი დაფიქსირებული იქნა ჰოსტელში ჩექინის დროს მანჰეტენის ზემო ვესტ-საიდზე.    პენსილვანიაში ექსტრადირებაზე უარის თქმის შემდეგ, მანჯონე ნიუ-იორკში ფედერალურ სასამართლოში გამოჩნდა.  მანჯონე ნიუ-იორკის უზენაეს სასამართლოში გაასამართლეს, თუმცა მან  მის წინააღმდეგ ბრალდებები არ აღიარა.  მის წინააღმდეგ წაყენებული ბრალდება მოიცავს პირველი ხარისხის მკვლელობას,  მკვლელობას ტერორიზმის ხელშეწყობის მიზნით, იარაღის უკანონო შენახვას და თვალთვალს.   

მანჯონე აღწერილია, როგორც უახლეს ისტორიაში ყველაზე განხილული და პოლარიზებული მკვლელობის ეჭვმიტანილი.  დაკავების დღიდან ის ხალხის გმირად იქცა.   გამოკითხვამ აჩვენა, რომ ზრდასრულ რესპონდენტთა უმრავლესობა მანჯონეს მიმართ ნეგატიურად არის განწყობილი, ხოლო ახალგაზრდები და მემარცხენე რესპონდენტები უფრო ხშირად მას მხარს უჭერენ.   ლუიჯის მხარდაჭერა უკავშირდება ჯანმრთელობის დაზღვევის ინდუსტრიის და ზოგადად აშშ-ის ჯანდაცვის სისტემის მიმართ უარყოფით შეხედულებებს, განსაკუთრებით დაზღვევით სამედიცინო დახმარების გაწევის უარყოფის პრაქტიკას.  აშშ განვითარებული დასავლური ქვეყნების შორის ერთ-ერთია, რომელსაც არ გააჩნია უფასო უნივერსალური ჯანდაცვის სისტემა. ტომპსონის საქმემ გამოიწვია ჯანმრთელობის დაზღვევის რეფორმის მზარდი მოწოდებები. 
კატეგორია:ცოცხალი ადამიანები